Future Boy Conan

Future Boy Conan () – anime serialas, transliuotas visoje Japonijoje NHK kanalu nuo 1978 m. balandžio 4 d. iki spalio 31 d. Oficialus angliškas pavadinimas, naudotas „Nippon Animation“, yra „Conan, The Boy in Future“.
 
Visos 26 serijos buvo sukurtos „Nippon Animation“ studijos ir Hajao Mijadzakio (režisierius, veikėjų ir parengiamųjų maketų kūrėjas), Isao Takahata (parengiamieji maketai) ir Yošijuki Tomino (parengiamieji maketai). „Future Boy Conan“ yra Aleksandro Kėjaus (Alexander Key) romano „The Incredible Tide“ ekranizacija.

Siužetas 

Istorija prasideda 2008 metų liepą, kai žmonija susiduria su sunaikinimo grėsme. Viską niokojantis karas tarp dviejų didžiulių tautų su ultramagnetiniais ginklais virto tokiu milžinišku, kokio niekas nebuvo matęs, ir pasaulyje sukėlė sumaištį, pasireiškusią žemės drebėjimais, cunamiais. Žemės plutoje atsivėrė didžiulės prarajos, plokštės ėmė smarkiai judėti ir penkiems žemynams ėmė grėsti žūtis po vandeniu.

Grupės žmonių bandymas išskristi į kosmosą baigėsi nesėkme, mat jų kosminiai laivai buvo prievarta sugrąžinti į žemę ir sunaikinti – tai sudaužė visas viltis. Tačiau vienam iš kosminių laivų pavyko išvengti sunaikinimo ir nukristi į mažą salą, kuri stebuklingai atlaikė masinį naikinimą. Kosminio laivo įgula apsistojo šioje saloje.
 
Išlikusiems gimė berniukas, pavadintas Konanu (Conan). Jis atnešė vilties prošvaistę žemei. Po kelerių metų didžioji dalis išgyvenusių mirė nuo senatvės ir vieninteliai saloje likę buvo Konanas ir jo senelis. Jiems sutikus mergaitę vardu Lana prasidėjo nuotykiai.

Veikėjai 
Conanas (Conan) įgarsino: Noriko Ohara. Pagrindinis serialo veikėjas. Vienuolikmetis berniukas, kuris užaugo saloje kartu su seneliu. Jis labai stiprus ir gali kabėti ant uolų krašto laikydamasis vien kojų pirštais. Konanas – Lanos draugas.

Lana (Rana) įgarsino: Mieko Nobusava. Lana yra pirmoji, kilusi ne iš salos, ir pirmoji mergina, kurią Konanas pamatė. Jos senelis – mokslininkas Lao. Lepka nori priversti mergaitę iš senelio išgauti saulės energijos gamybos paslaptį. Lana turi paranormalių galių, leidžiančių jai bendrauti su žuvėdra Tikki. Mergaitė kilusi iš High Harbour‘o (Japonijos dalis).

Grandpa (Ojī) įgarsino: Masato Jamanouči. Konano senelis

Monsley‘us (Monsurī) įgarsino: Rihoko Jošida. Jaunas Pramonės kariuomenės vadas. Jis tampa antruoju ne iš salos kilusiu gyventoju, kurį pamatė Konanas. Skraidančiu laivu jis sekė Lepkos karius padėdamas jiems ieškoti Lanos, taip pat vadovavo High Harbouro invazijai. Vis dėlto Monsley‘us nepateisino Lepkos ambicijų ir stojo į kovą prieš jį kartu su Konanu.

Jimsy (Jimushī) įgarsino: Kadzujo Aoki. Laukinis berniukas, gyvenęs pirmoje saloje, į kurią atkeliavo Konanas. Jis greitai tapo pirmuoju Conano pagalbininku gelbėjant Laną. Dėl nuolatinio alkio Jimsys yra puikus medžiotojas.
 
Dyce (Daisu) įgarsino: Ičirō Nagai. Dyce‘as yra Pramonės gyventojas ir „Barracuda“ laivo kapitonas. Serialo pradžioje jam pirmam buvo liepta nužudyti Laną, bet leidęs jai pabėgti buvo pradėtas persekioti ir suimtas. Dyce‘as – komiškas veikėjas, galiausiai prisijungiantis prie Konano būrio.

Lepka (Repuka) įgarsino: Iemasa Kajumi. Pramonės valdytojas, veikiantis Pramonės aukščiausioje taryboje kartu su grupe mokslininkų. Plėtojantis serialui jis tampa Pramonės diktatoriumi ir pagrindiniu neigiamu veikėju. Lepka nori išgauti saulės energijos gamybos paslaptį iš profesoriaus Lao, kad padarytų savo ginklus dar galingesnius ir galėtų valdyti visą pasaulį.

Dr. Lao (Rao - hakase) įgarsino: Masato Jamanouči. Lanos senelis ir Pramonės aukščiausios tarybos narys. Tarybą jis paliko supratęs tikruosius Lepkos kėslus. Jis tiki, kad Pramonės žmonės turi atsisakyti ginklų ir pradėti naują gyvenimą.

Anime 
„Future Boy Conan“ pirmiausia rodytas Japonijoje, NHK televizijoje 1978 metais nuo balandžio 4 d. iki spalio 31 d., trečiadieniais, 19:30 val. Anime buvo reguliariai rodomas ir Japonijos palydovinių televizijų. Vakarų animacijos studija „Animax“ dubliavo šį serialą anglų kalba ir parodė jį Pietryčių ir Pietų Azijoje pavadinimu „Conan, The Boy in Future“.
 
Serialas buvo išverstas į kitas kalbas, tokias kaip prancūzų, ispanų, italų, portugalų, turkų ir arabų. Šį anime pamatė Europos, Lotynų Amerikos, Arabijos bei daugelio kitų pasaulio šalių gyventojai.

Personalas 
 Originali istorija: Alexander Key (The Incredible Tide)
 Planavimas ir gamyba: Nippon Animation
 Studijos savininkas: Koiči Motohaši
 Produkcijos vadybininkas: Mitsuru Takakuva
 Planavimas: Šoji Sato
 Rengėjai: Junzō Nakajima, Šigeo Endō
 Raštas: Kenšo Nakano/Soji Yošikava/Tetsu Kurumi
 Muzika: Šin'ičirō Ikebe
 Veikėjų kūrimas: Hajao Mijadzaki/Jasuo Otsuka
 Pagrindinis animacijos režisierius: Jasuo Otsuka
 Dailės vadovas: Nizo Jamamoto
 Garso vadovas: Šigeharu Šiba
 Parengiamieji maketai: Hajao Mijadzaki (serijos: 1~4,8,12,15~19,22~26), Keiji Hajakava (serijos: 3 ir 4,8,12,15), Isao Takahata (serijos: 7,9 ir 10,13,20), Seiji Okuda (serijos: 5 ir 6), Yošijuki Tomino (serijos: 14,21), Noboru Išiguro (serija: 11), Takajoši Suzuki (serija: 17)
 Animacijos tikrintojas: Hidemi Maeda
 Fonas: „Rourke Masamiči Takano studija“, Taisaburō Abe, Junji Kasahara
 Fotografija: „Tokyo Animation Firm Hitoshi Kaneko“, Masatatsu Šimizu
 Redagavimas: Takeši Sejama
 Filmo vykdytojas: Tōjo Gendzošo
 Efektai: Hidenori Išida
 Garso įrašai: Kunio Kuvabara
 Garso produkcija: „Omnibus Promotion“
 Garso studija: „Cinebeam“
 Antrasis režisierius: Keiji Hajakava
 Režieriaus asistentai: Takajoši Suzuki, Ken'iči Baba
 Gamybos asistentai: Nobuaki Hosoda (serijos: 1~26), Kadzuhiko Hošide, Koji Takeuči, Šuji Učijama, Jošimasa Kanda
 Paskutinis tikrintojas ir spalvų dizainas: Mičijo Jasuda
 Serijų režisieriai: Hajao Mijadzaki (serijos: 1~26), Isao Takahata (serijos: 9 ir 10), Keiji Hajakava (serijos: 11~26)
 Režisierius: Hajao Mijadzaki
 Produkcija: „Nippon Animation“, NHK

Garso takelis 
 Pradžios tema: Ima Chikyū ga Mezameru (今地球がめざめる) (atliko: Naozuki Kamata, Yūko Yamaji)
 Pabaigos tema: Shiawase no Yokan (幸せの予感) (atliko: Naozuki Kamata, Yūko Yamaji)

Anime